laion/Wikipedia-Exotic huggingface dataset:
এথেল ব্যারিমোর

এথেল ব্যারিমোর (ইংরেজি: Ethel Barrymore; জন্ম: এথেল মে ব্লিদ; ১৫ আগস্ট ১৮৭৯ - ১৮ জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি নান বাট দ্য লোনলি হার্ট চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম ম্যাকপিস থ্যাকারির দ্য নিউকামস-এর ইথেল চরিত্রের নামানুসারে তার নাম রাখা হয়েছিল। অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি। ন্যাশনাল রেড ক্রস পিজেন্ট (১৯১৭) ও রাসপুতিন অ্যান্ড দ্য এমপ্রেস (১৯৩২) ছবিতে তারা তিন ভাইবোন - এথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়। ১৯৪৪ সালে তিনি নান বাট দ্য লোনলি হার্ট চলচ্চিত্রে ক্যারি গ্র্যান্টের বিপরীতে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তাকে পরবর্তীকালে রবার্ট সিয়ডম্যাকের দ্য স্পাইরাল স্টেয়ারকেস (১৯৪৬), অ্যালফ্রেড হিচককের দ্য প্যারাডাইন কেস (১৯৪৭) এবং পোট্রেট অব জেনি (১৯৪৮) ও দ্য রেড ডানুবি (১৯৪৯) ছবিতে দেখা যায়। তার সর্বশেষ চলচ্চিত্র ছিল জনি ট্রাবল (১৯৫৭)। এথেল ব্যারিমোর ১৯৫৯ সালে হৃদরোগে আক্রান্ত হয়ে হলিউডে তার নিজ বাড়িতে মৃত্যুবরণ করেন। এর পূর্বে তিনি কয়েক বছর হৃদযন্ত্রের রোগে ভুগছিলেন। আর দুই মাস পরে তার ৮০তম জন্মদিন ছিল। তাকে ইস্ট লস অ্যাঞ্জেলেসের কালভারি সেমাটেরিতে সমাহিত করা হয়। তার নামানুসারে নিউ ইয়র্ক সিটিতে ইথেল ব্যারিমোর থিয়েটারের নামকরণ করা হয়। ইথেল তার ভাই জন ও লিওনেলের সাথে যৌথভাবে আমেরিকান থিয়েটার হল অব ফেমের সদস্য ছিলেন। "Ethel Barrymore Is Dead at 79; One of Stage's 'Royal Family'"। দ্য নিউ ইয়র্ক টাইমস। ১৯ জুন ১৯৫৯। সংগ্রহের তারিখ ১৮ জুন ২০১৮।  অবিচুয়ারি, ভ্যারাইটি, ২৪ জুন ১৯৫৯। "Ethel Barrymore"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস, এলএলসি। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৮।  ইয়ং, উইলিয়াম সি. (১৯৭৫), "Famous Actors and Actresses On The American Stage" Vol.1 A-J, পৃ. ৫৬-৬০। "Ethel Barrymore Is Dead at 79; One of Stage's 'Royal Family"। দ্য নিউ ইয়র্ক টাইমস (ইংরেজি ভাষায়)। ১৯ জুন ১৯৫৯। সংগ্রহের তারিখ ৭ এপ্রিল ২০২০।  "Theatre Hall of Fame members"। সংগ্রহের তারিখ ৭ এপ্রিল ২০২০। [স্থায়ীভাবে অকার্যকর সংযোগ] উইকিমিডিয়া কমন্সে এথেল ব্যারিমোর সংক্রান্ত মিডিয়া রয়েছে। অলমুভিতে এথেল ব্যারিমোর ইন্টারনেট ব্রডওয়ে ডেটাবেজে এথেল ব্যারিমোর (ইংরেজি) ইন্টারনেট মুভি ডেটাবেজে এথেল ব্যারিমোর  (ইংরেজি) ফাইন্ড এ গ্রেইভে এথেল ব্যারিমোর (ইংরেজি)
ক্যারল কেইন

ক্যারোলিন লরি কেইন (ইংরেজি: Carolyn Laurie Kane; জন্ম: ১৮ই জুন ১৯৫২) হলেন একজন মার্কিন অভিনেত্রী ও কৌতুকাভিনেত্রী। তিনি ১৯৭০-এর দশকে হেস্টার স্ট্রিট (১৯৭৫) ও অ্যানি হল (১৯৭৭) চলচ্চিত্রে অভিনয় করে পরিচিতি অর্জন করেন। হেস্টার স্ট্রিট ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। ১৯৮০-এর দশকের শুরুর দিকে তিনি ট্যাক্সি টেলিভিশন ধারাবাহিকে সিমকা গ্রাভাস চরিত্রে অভিনয় করে দুটি প্রাইমটাইম এমি পুরস্কার অর্জন করেন। কেইন ১৯৫২ সালের ১৮ই জুন ওহাইওর ক্লিভল্যান্ডে জন্মগ্রহণ করেন। তার পিতা মাইকেল কেইন একজন স্থপতি এবং মাতা জয় একজন জ্যাজ গায়িকা, শিক্ষক, নৃত্যশিল্পী ও পিয়ানো বাদক। তার পরিবার ইহুদি ধর্মাবলম্বী। তার পিতামহ-পিতামহী ও মাতামহ-মাতামহীরা রাশিয়া থেকে মার্কিন যুক্তরাষ্ট্রে আসেন। তার যখন ১২ বছর বয়স, তখন তার পিতামাতার বিবাহবিচ্ছেদ হয়। "Carol Kane Biography (1952-)"। ফিল্ম রেফারেন্স। সংগ্রহের তারিখ ১৮ জুন ২০১৮।  উইকিমিডিয়া কমন্সে ক্যারল কেইন সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে ক্যারল কেইন (ইংরেজি) ইন্টারনেট ব্রডওয়ে ডেটাবেজে ক্যারল কেইন (ইংরেজি) ইন্টারনেট মুভি ডেটাবেজে ক্যারল কেইন (ইংরেজি)
নিলি জেলা

নিলি (এছাড়াও লাইলি নামেও পরিচিত) (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে। জেলা পরিলেখ: গ্রাম: ১৩৫টি জাতিগত অবস্থান: ১০০% হাজারা সম্প্রদায়ের লোকজন বসবাস করে থাকে স্কুল সমূহ : ১টি প্রাথমিক বিদ্যালয়, ৩ মাধ্যমিক স্কুল এবং ২টি উচ্চ মাধ্যমিক বিদ্যালয় রয়েছে। স্বাস্থ্য কেন্দ্র: ৫টি প্রধান কৃষি পণ্য: আলমন্দ, অ্যাপ্রিকট, ভুট্টা, গম. প্রাথমিক হস্তশিল্প: সূচিকর্ম, টুপি তৈরি, বয়ন। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৬ মে ২০১৫।  "Daykundi Province ‐ Socio‐demographic and Economic Survey Highlights" (পিডিএফ)। Central Statistics Organization of Afghanistan। ১৮ মে ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ মে ২০১৫।  "Summary of the District Development Plan, 2007" (পিডিএফ)। Nili District Development Assembly। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ মে ২০১৫।  ২০০৭ সালে জেলা উন্নয়ন পরিকল্পনা সারসংক্ষেপ ওয়েব্যাক মেশিনে আর্কাইভকৃত ১৮ মে ২০১৫ তারিখে
সর্বাধিক গোলকারী ফুটবলারের তালিকা

রেক.স্পোর্ট.সকার স্ট্যাটিস্টিকস ফাউন্ডেশনের (আরএসএসএসএফ) গবেষণা অনুসারে (অধিকাংশ ক্ষেত্রে) শীর্ষ স্তরের ফুটবলে ৩১ জন খেলোয়াড় তাদের খেলোয়াড়ি জীবনে ৫০০ বা তার অধিক গোল করেছে। শুধুমাত্র যারা তাদের খেলোয়াড়ি জীবনের অধিকাংশ সময় সর্বোচ্চ স্তরের ফুটবলে সক্রিয় ছিল তাদের এই তালিকায় বিবেচনা করা হয়। নিচের ছকে সকল স্তরের জাতীয় দল এবং ক্লাবের আনুষ্ঠানিক খেলায় করা গোল বিবেচনা করা হয়েছে। এই তালিকার শীর্ষ স্থানে রয়েছেন পর্তুগাল জাতীয় দলের আক্রমণভাগের খেলোয়াড়, ক্রিস্তিয়ানো রোনালদো। তিনি অল্পসংখ্যক খেলোয়াড়দের একজন যিনি ১,৩০০টির বেশি পেশাদার খেলায় অংশগ্রহণ করেছেন এবং তার ক্লাব ও দেশের হয়ে ৯০০ এর অধিক গোল করেছেন। ৯ সেপ্টম্বর ২০২৪ পর্যন্ত হালনাগাদকৃত। গাঢ় দ্বারা বর্তমানে সক্রিয় খেলোয়াড়দের নির্দেশ করে। + দ্বারা খেলোয়াড়ের আসল ম্যাচ সংখ্যা অথবা গোল সংখ্যা হতে অধিক নির্দেশ করে। "Sporting Lisboa B (02/03)"। national-football-teams.com।  "Cristiano Ronaldo"। worldfootball.net।  "Cristiano Ronaldo"। Portuguese Football Federation।  "Prolific Scorers Data - Romário"। www.rsssf.com। সংগ্রহের তারিখ ১৩ মে ২০২০।  "Prolific Scorers Data - Pelé"। www.rsssf.com। সংগ্রহের তারিখ ১৩ মে ২০২০।  "Prolific Scorers Data - Puskás"। www.rsssf.com। সংগ্রহের তারিখ ১৩ মে ২০২০।  "Prolific Scorers Data - Gerd Müller"। www.rsssf.com। সংগ্রহের তারিখ ১৩ মে ২০২০।  "Prolific Scorers Data"। www.rsssf.com। সংগ্রহের তারিখ ১৩ মে ২০২০।
নিউজিল্যান্ডীয় টেস্ট ক্রিকেটারদের তালিকা

অত্র নিবন্ধটি নিউজিল্যান্ডীয় টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। নিউজিল্যান্ড ১৯৩০ সালে টেস্ট পরিবারভূক্ত হয়। ১২ ডিসেম্বর, ২০২০ তারিখ পর্যন্ত ২৭৯ জন ক্রিকেটার নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ১২ ডিসেম্বর, ২০২০ তারিখ অনুযায়ী সঠিক। List of New Zealand Test Cricketers "New Zealand Test Batting Averages"। ESPNCricinfo। সংগ্রহের তারিখ ১২ মার্চ ২০১৭।  "New Zealand Test Bowling Averages"। ESPNCricinfo। সংগ্রহের তারিখ ১২ মার্চ ২০১৭।  Sammy Guillen also played Test cricket for the West Indies. Only his record for New Zealand is shown above. Daniel Vettori has also played Test cricket for the ICC World XI. Only his record for New Zealand is shown above. ক্রিকইনফো.কম হাউস্ট্যাট.কম
পাঁচ ফোড়ন

পাঁচ ফোড়ন (বাংলা উচ্চারণ: [পাঁচ ফোড়ন] (শুনুন)) হল দক্ষিণ এশিয়ায় ব্যবহৃত একটি জনপ্রিয় মসলার মিশ্রণ যা বাংলাদেশ, পূর্ব ভারত ও দক্ষিণ নেপালে বিশেষ কিছু রান্নায় (বিশেষ করে ডাল ও আচার বানাতে) ব্যবহার করা হয়ে থাকে। পাঁচ ফোড়ন বা পাঁচ মসলাকে মৈথিলী ভাষায় পাঞ্চ ফোরন, নেপালি ভাষায় পাদকুনে মশলা, অসমীয়া ভাষায় পাস ফুরন এবং উড়ীয়া ভাষায় পঞ্চু ফুতানা বলে ডাকে।  পাঁচ ফোড়নের ব্যবহৃত সকল মসলা দানাদার বা মসলা বীজ। সাধারণত পাঁচ ফোড়ন মসলায় মেথি বীজ, মৌরি বীজ, কালোজিরা বীজ, জিরা বীজ, সরিষা বীজ সমপরিমাণে থাকে। কিছু রাধুনী  মেথি কম পরিমাণে ব্যবহার করতে পছন্দ করে, যাতে মশলার স্বাদ একটু তিক্ত হয়। বাংলাদেশে কোথাও কোথাও বা কখনও কখনও সরিষার পরিবর্তে ধনিয়া ব্যবহার করা হয়। ভারতে কখনও কখনও সরিষার পরিবর্তে রাঁধুনি বীজও ব্যবহার করে থাকে। পাশ্চাত্যে যেখানে রাঁধুনি পাওয়া দুষ্প্রাপ্য সেখানে পাথুনি বীজ ব্যবহৃত হয়। চীনা পাঁচ মসলা গুঁড়া গরম মসলা "পাঁচ ফোড়নের এত গুন"। www.aalokhealthnews.com। সংগ্রহের তারিখ ১৯ জুন ২০১৮। [স্থায়ীভাবে অকার্যকর সংযোগ]
সার্বিয়ায় ইসলাম

সার্বিয়াতে খৃষ্টধর্মের পর দ্বিতীয় বৃহত্তর ধর্ম হলো ইসলাম। যা তার অধিবাসীদের ৩%। যদি কসোভো (যাকে সার্বিয়ার একটি অংশ হিসেবে ধর্তব্য হয়) সহ ধর্তব্য হয় তাহলে পার্সেন্টিজ আরো বৃদ্ধি পাবে। গুরানীঃ কসোভার দিককার অর্থোডক্স খৃষ্টান। আঠারো এবং ঊনিশ শতাব্দীর মাঝামাঝিতে তারা ইসলাম ধর্ম গ্রহণ করে। আলবেনিয়ান শরনার্থীঃ অর্থোডোক্স ও ক্যাথলিক খৃষ্টান। তারাও ইসলাম ধর্ম গ্রহণ করেন আঠারো ও ঊনিশ শতাব্দীর মাঝামাঝিতে। বসনিয়ানঃ তারা সানজাকে বসবাস করেন। তাদের অধিকাংশই সার্ভিয়ান।  টেমপ্লেট:مراجع "Religious Composition by Country, 2010-2050"। পিউ রিসার্চ সেন্টার। ১২ এপ্রিল ২০১৫। সংগ্রহের তারিখ ২২ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জঁ দ্যুজার্দাঁ

জঁ দ্যুজার্দাঁ (ফরাসি: Jean Dujardin; জন্ম ১৯ জুন১৯শে জুন ১৯৭২) হলেন একজন ফরাসি অভিনেতা ও পরিচালক। তিনি স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। পরবর্তীতে তিনি কয়েকটি টেলিভিশন অনুষ্ঠান ও চলচ্চিত্রে অতিথি চরিত্রে অভিনয় করেন। তিনি টেলিভিশন ধারাবাহিক অঁ গার ও অঁ ফিল-এ অভিনয় করে প্রসিদ্ধি অর্জন করেন এবং পরবর্তীতে ব্রিস দ্য নিচ ও মিশেল আজানাভিস্যুস পরিচালিত ওএসএস ১১৭: কায়রো, নেস্ট অব স্পাইজ ও এর অনুবর্তী পর্ব ওএসএস ১১৭: লস্ট ইন রিও, এবং ৯৯ ফ্রঁস চলচ্চিত্রে অভিনয় করে সফলতা অর্জন করেন। দ্যুজার্দাঁ ২০১১ সালে একাধিক পুরস্কার বিজয়ী নির্বাক চলচ্চিত্র দি আর্টিস্ট-এ জর্জ ভালেন্তিন চরিত্রে অভিনয় করে আন্তর্জাতিক খ্যাতি অর্জন করেন। তার এই কাজের জন্য তিনি একাধিক পুরস্কার অর্জন করেন, যার মধ্যে রয়েছে শ্রেষ্ঠ অভিনেতা বিভাগে একাডেমি পুরস্কার, যা কোন ফরাসি অভিনেতার জন্য প্রথমবার; শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার; শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ অভিনেতা বিভাগে কান চলচ্চিত্র উৎসব পুরস্কার। এই দশকে তিনি মার্টিন স্কোরসেজির ব্ল্যাক কমেডিধর্মী দ্য উলফ অব ওয়াল স্ট্রিট (২০১৩) এবং জর্জ ক্লুনির ইতিহাস-আশ্রিত নাট্যধর্মী দ্য মনুমেন্ট্‌স মেন (২০১৪) চলচ্চিত্রে অভিনয় করেন। "অস্কারে নির্বাক চলচ্চিত্র দি আর্টিস্ট এর জয়জয়কার"। বাংলানিউজটোয়েন্টিফোর.কম (ইংরেজি ভাষায়)। ২০১২-০২-২৭। সংগ্রহের তারিখ ১৯ জুন ২০১৮।  রানা, আসিফ (৯ মার্চ ২০১২)। "নির্বাক নায়কের গল্প"। যায়যায়দিন। সংগ্রহের তারিখ ১৯ জুন ২০১৮।  উইকিমিডিয়া কমন্সে জঁ দ্যুজার্দাঁ সংক্রান্ত মিডিয়া রয়েছে। ইন্টারনেট মুভি ডেটাবেজে জঁ দ্যুজার্দাঁ  (ইংরেজি)
জেমস বিউকানান

জেমস বিউকানান (ইংরেজি: James Buchanan জেইম্‌জ়্‌ বিউক্যানান্‌) (২৩ এপ্রিল ১৭৯১ – ১ জুন ১৮৬৮) মার্কিন যুক্তরাষ্ট্রের পঞ্চদশ রাষ্ট্রপতি। তিনি মার্কিন স্বাধীনতা যুদ্ধ পরবর্তী সময়ে ১৮৫৭ থেকে ১৮৬১ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাটিক পার্টির সদস্য ছিলেন। রাষ্ট্রপতি হিসেবে দায়িত্ব গ্রহণের পূর্বে তিনি মার্কিন যুক্তরাষ্ট্রের ১৭তম পররাষ্ট্রমন্ত্রী ছিলেন এবং সিনেট ও হাউজ অব রিপ্রেজেন্টেটিভের দায়িত্ব পালন করেন। জেমস বিউকানান জুনিয়র ১৭৯১ সালের ২৩শে এপ্রিল পেন্সিল্‌ভেনিয়ার কোভ গ্যাপের লং কেবিনে জন্মগ্রহণ করেন। তার পিতা জেমস বিউকানান সিনিয়র (১৭৬১-১৮২১) ছিলেন একজন ব্যবসায়ী ও কৃষক এবং তার মাতা এলিজাবেথ স্পির (১৭৬৭-১৮৩৩) শিক্ষিত মহিলা ছিলেন। তার পিতামাতা দুজনেই উলস্টার স্কট বংশোদ্ভূত ছিলেন। তার পিতা ১৭৮৩ সালে আয়ারল্যান্ডের ডনেগালের মিলফোর্ড থেকে মার্কিন যুক্তরাষ্ট্রে আসেন। ১১ ভাইবোনের মধ্যে বিউকানান সর্বজ্যেষ্ঠ। বিউকানানের জন্মের অল্প কিছুদিন পর তারা সপরিবারে পেন্সিল্‌ভেনিয়ার মার্সারসবার্গে এক ফার্মে চলে যান। ১৭৯৪ সালে তারা মার্সারসবার্গ শহরে চলে আসেন। বিউকানানের পিতা সেই শহরের ধনী ব্যক্তি হয়ে ওঠেন। "Buchanan Family 1430 – 1903"। অ্যানসেস্ট্রি। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ জুন ২০১৮।  বেকার ২০০৪, পৃ. ৯-১২।
রায়

রায় বঙ্গ বা বাংলার একটি সাধারণ হিন্দু বাঙালি পদবি অথবা উপাধী। যা বাঙালি চাকমা, বর্মন, বৈদ্যব্রাহ্মণ, বর্গক্ষত্রিয় (ব্যাগদি), ব্রাহ্মণ, মাহিষ্য, কায়স্থ জাতি ও বিভিন্ন তপশিলি জাতির মানুষের মধ্যে পাওয়া যায়, কমতাপুর রাজ্যে বেশির ভাগই থাকে এই পদবীর মানুষ পশ্চিমবঙ্গের কোচবিহার জেলা ও জলপাইগুড়ি জেলার। সত্যজিৎ রায়, অস্কারজয়ী চলচ্চিত্র পরিচালক, সাহিত্যিক রাজা রামমোহন রায়, নবজাগরণের বিশিষ্ট সমাজ সংস্কারক বিধানচন্দ্র রায়, বিশিষ্ঠ চিকিৎসক ও পশ্চিমবঙ্গের দ্বিতীয় মুখ্যমন্ত্রী ও ভারতরত্ন প্রাপক সুকুমার রায়, বিশিষ্ঠ শিশুসাহিত্যিক ও বাংলা "ননসেন্স ছড়ার" প্রবর্তক (সত্যজিৎ রায়ের পিতা) সন্দীপ রায়, বাংলা চলচ্চিত্র পরিচালক (সত্যজিৎ রায়ের পুত্র) চাঁদ রায় ও কেদার রায় - শ্রীপুর বা বিক্রমপুর কন্দর্প রায় ও রামচন্দ্ররায় - বাক‌্লা বা চন্দ্রদ্বীপ মুকুন্দরাম রায় ও সত্রাজিৎ রায়, ভূষণা বা ফতেহাবাদ কংসনারায়ণ রায় - তাহিরপুর হরলাল রায়, বিখ্যাত গায়ক, ভাওয়াইয়া সঙ্গীতশিল্পী ও কবিয়াল মহেশ চন্দ্র রায়, ভাওয়াইয়া গীতিকার, সুরকার ও শিল্পী মৌনী রায়, হিন্দি সিনেমার অভিনেত্রী অতীন্দ্রমোহন রায়, বিপ্লবী দেবশ্রী রায়, বাংলা চলচ্চিত্রের অভিনেত্রী নরেশ রায়, বিপ্লবী নারায়ণ রায়, বিপ্লবী নির্মলা রায়, বিপ্লবী প্রতিভা ভদ্র (রায়), বিপ্লবী ভূপেন্দ্রকিশোর রক্ষিত রায়, বিপ্লবী মতিলাল রায়, বিপ্লবী মহেন্দ্রনাথ রায়, বিপ্লবী মানবেন্দ্রনাথ রায়, বিপ্লবী ও চিলা রায়, কোচ রাজবংশের সাহসী ও পারদর্শি সেনাপতি লীলা রায়, ভারতীয় বিপ্লবী এবং রাজনীতিবিদ প্রফুল্ল চন্দ্র রায়, রসায়নবিদ জীবন রায় রাজনগর চা বাগান রাই, পদবি রায় এই পাতাটিতে রায় পদবি বা বংশনাম থাকা ব্যক্তিদের তালিকা রয়েছে। যদি একজন নির্দিষ্ট ব্যক্তিকে করা একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সংযোগের ব্যক্তিটির প্রদত্ত নাম যোগ করে সংযোগটি পরিবর্তন করতে পারেন।
মার্টিন ল্যান্ডাউ

মার্টিন জেমস ল্যান্ডাউ (ইংরেজি: Martin James Landau; ২০শে জুন ১৯২৮ - ১৫ই জুলাই ২০১৭) ছিলেন একজন মার্কিন অভিনেতা, অভিনয়ের কোচ, প্রযোজক ও সম্পাদকীয় কার্টুনিস্ট। ১৯৫০-এর দশক থেকে তিনি চলচ্চিত্রে অভিনয় শুরু করেন। অভিনয়ের স্বীকৃতি হিসেবে তিনি একটি একাডেমি পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন। প্র্যাট ইনস্টিটিউটে পড়াশুনার পর তিনি অ্যাক্টরস স্টুডিওতে লি স্ট্রাসবার্গ, এলিয়া কাজান ও হ্যারল্ড ক্লুরম্যানের অধীনে অভিনয়ের প্রশিক্ষণ গ্রহণ করেন। ১৯৫৭ সালে মিডল অব দ্য নাইট মঞ্চনাটক দিয়ে তার ব্রডওয়ে মঞ্চে অভিষেক হয়। তার অভিনীত প্রথম আলোচিত চলচ্চিত্র হল অ্যালফ্রেড হিচককের নর্থ বাই নর্থওয়েস্ট (১৯৫৯)। পরবর্তীতে তিনি নিয়মিত মিশন: ইম্পসিবল টেলিভিশন ধারাবাহিক অভিনয় করেন, এবং এই কাজের জন্য তিনি কয়েকটি এমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ল্যান্ডাউ টাকার: দ্য ম্যান অ্যান্ড হিজ ড্রিম (১৯৮৮) চলচ্চিত্রে অভিনয় করে তার প্রথম গোল্ডেন গ্লোব পুরস্কার অর্জন করেন এবং প্রথম একাডেমি পুরস্কারের মনোনয়ন লাভ করেন। ক্রাইমস্‌ অ্যান্ড মিসডেমিনরস্‌ (১৯৮৯) চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন পান। এড উড (১৯৯৪) চলচ্চিত্রে বেলা লুগসি চরিত্রে অভিনয় করে তার প্রথম একাডেমি পুরস্কার, দ্বিতীয় গোল্ডেন গ্লোব পুরস্কার এবং প্রথম স্ক্রিন অ্যাক্টরস গিল্ড পুরস্কার অর্জন করেন। তিনি ২০১৭ সালে মৃত্যুর পূর্ব পর্যন্ত চলচ্চিত্র ও টেলিভিশনে কাজ চালিয়ে যান এবং অ্যাক্টরস স্টুডিওর হলিউড শাখায় যোগ দেন। "Martin Landau Died From Massive Internal Bleeding"। টিএমজেড (ইংরেজি ভাষায়)। ২৭ জুলাই ২০১৭। সংগ্রহের তারিখ ২০ জুন ২০১৮।  গ্লেইবারম্যান, ওয়েন (১৯ জুলাই ২০১৭)। "Martin Landau Was a Slyly Versatile Actor Who, in Late Middle Age, Attained Greatness"। ভ্যারাইটি (ইংরেজি ভাষায়)। সংগ্রহের তারিখ ২০ জুন ২০১৮।  উইগ্যান্ড, ক্রিস (১৭ জুলাই ২০১৭)। "Martin Landau obituary"। দ্য গার্ডিয়ান (ইংরেজি ভাষায়)। সংগ্রহের তারিখ ২০ জুন ২০১৮।  উইকিমিডিয়া কমন্সে মার্টিন ল্যান্ডাউ সংক্রান্ত মিডিয়া রয়েছে। ইন্টারনেট মুভি ডেটাবেজে মার্টিন ল্যান্ডাউ  (ইংরেজি) টার্নার ক্লাসিক মুভিজ ডেটাবেজে মার্টিন ল্যান্ডাউ (ইংরেজি) ফাইন্ড এ গ্রেইভে মার্টিন ল্যান্ডাউ (ইংরেজি)
বাংলাদেশে প্রচলিত মসলার তালিকা

বাংলাদেশে প্রচলিত মসলার তালিকাতে বিভিন্ন ধরনের মসলা অন্তর্ভুক্ত রয়েছে, যেগুলো দক্ষিণ ও দক্ষিণ-পূর্ব এশিয়ায় জন্মে। এদের মদ্ধে অনেক মসলা অন্তর্ভুক্ত আছে যেগুলোর উৎপত্তিস্থল বাংলাদেশে নয় বরং অন্য কোনো অঞ্চলে আর বিভিন্ন সময়ে সেগুলো এ অঞ্চলের সমভাবাপন্ন জলবায়ু এলাকায় আনা হয় এবং এখন স্থানীয়ভাবে শতাব্দীর পর শতাব্দী ধরে চাষ করা হচ্ছে। বাংলাদেশ প্রায় ৫০টির মতো মসলা প্রচলিত। বাংলাদেশী রন্ধনশৈলী মসলা বাণিজ্য বাঙালি মসলা এবং সেগুলোর ইংরেজি নাম কামাল পাশা, মোস্তফা। "মসলা"। বাংলাপিডিয়া। সংগ্রহের তারিখ ২০১৮-০৭-২৬।  "Kebab fiesta!"। দ্যা ডেইলি স্টার। ২০১৬-০২-০৯।  "আমচুর পাউডারের উপকারিতা"। দেশী রান্না। ২৫ মে ২০১৬ তারিখে মূল থেকে আর্কাইভ করা। সংগ্রহের তারিখ ২২ জুন ২০১৮।  Rahman, Osama। "Some like it hot!"। archive.thedailystar.net। দ্য ডেইলি স্টার। ১৩ এপ্রিল ২০১৭ তারিখে মূল থেকে আর্কাইভ করা।  "Pickling winter veggies"। দ্য ডেইলি স্টার (ইংরেজি ভাষায়)। ২০১৬-১১-২২। সংগ্রহের তারিখ ২০১৭-০৪-১৩।  "Spice up your life!"। দ্য ডেইলি স্টার (ইংরেজি ভাষায়)। ২০১৫-০৯-২২। সংগ্রহের তারিখ ২০১৭-০৪-১৩।  "Tulsi's magical healing powers"। দ্য ডেইলি স্টার (ইংরেজি ভাষায়)। ২০১৪-০১-২১। সংগ্রহের তারিখ ২০১৭-০৪-১৩।  "A Healthy Sehri"। দ্য ডেইলি স্টার (ইংরেজি ভাষায়)। ২০১৫-০৬-২৩। সংগ্রহের তারিখ ২০১৭-০৪-১৩।  "Out of the freezer"। দ্য ডেইলি স্টার (ইংরেজি ভাষায়)। ২০১৬-১০-২৫। সংগ্রহের তারিখ ২০১৭-০৪-১৩।  "Straight From Kitchen"। দ্য ডেইলি স্টার (ইংরেজি ভাষায়)। ২০১৬-১২-২৯। সংগ্রহের তারিখ ২০১৭-০৪-১৩।  "Drinks and Desserts for Ramadan"। দ্য ডেইলি স্টার (ইংরেজি ভাষায়)। ২০১৬-০৬-১৩। সংগ্রহের তারিখ ২০১৭-০৪-১৩।
মিথ্যা জাগরণ

স্বপ্নেই মিথ্যা জাগরণ একটি প্রাণবন্ত এবং বিশ্বাসযোগ্য স্বপ্ন যেখানে কর্তা মনে করেন সে ঘুম থেকে জেগে গেছে কিন্তু বাস্তবে স্বপ্ন দেখছেন। এরুপ মিথ্যা জাগরণের পরে কর্তা স্বপ্নের মধ্যেই দৈনন্দিন কাজ যেমনঃ রান্না, পরিষ্কার করা, খাওয়া-দাওয়া এবং শৌচাগার ব্যবহার করার মত কাজ করে। এসময় কর্তা হয়তো স্বপ্নে শৌচাগার ব্যবহার করছে, কিন্তু বাস্তবে তিনি বিছানা আর্দ্র করার মত কাজ করে ফেলে। ঘুমের মধ্যে বিছানা ভিজানোর এটা একটা কারণ হতে পারে। লুসিড স্বপ্ন (এ জাতীয় স্বপ্ন দেখার সময়, স্বপ্নদ্রষ্টা জাগ্রত থাকে এবং বুঝতে পারে, সে স্বপ্ন দেখছে) দেখার পরবর্তী ধাপে মানুষ স্বপ্নের মধ্যেই সজাগ হতে পারে। বিশেষ করে, লুসিড স্বপ্নের পরবর্তী ধাপে যদি মানুষ স্বপ্নের মধ্যেই জাগ্রত হয়, তবে এ পর্যায়টিকে "প্রাক লুসিডীয় স্বপ্ন", বলে। এপর্যায়ে স্বপ্ন দ্রষ্টা বুঝতে পারে না, সে কী জেগে আছে, না ঘুমানো অবস্থায় স্বপ্ন দেখছে। হার্ভার্ডের মনস্তত্ত্ববিদ ডেইরড্রে ব্যারেট ২০০ জন মানুষের কাছ থেকে ২০০০ স্বপ্নকে পরীক্ষণ করে তিনি বলেন, মিথ্যা জাগরণ এবং লুসিডীয় স্বপ্ন একই স্বপ্নের ভিতর যুগপৎভাবে অথবা একই রাতে ভিন্ন ভিন্ন স্বপ্নের মধ্যে ঘটতে পারে। মিথ্যা জাগরণ আরেকটি প্রকরণ হলো এর ধারাবাহিকতা। এই ধারাবাহিকতায় কর্তা ভাবে সে জেগে আছে, কিন্তু বাস্তবে সে নিদ্রাচ্ছন্ন থাকে। তার মস্তিষ্ক তাকে এমনভাবে উদ্দীপ্ত করে, যাতে সে ভাবে জেগে আছে। এই অবস্থায় সে যেসব কাজ করে, তা অনিচ্ছাকৃতভাবেই করে। এই ধরনের কাজকে অবচেতনভাবে করা কাজের সাথে তুলনা করা হয়। কিছু সুনির্দিষ্ট বিষয় এসময় বাস্তবায়িত করা যায় না। যেমনঃ দেয়ালে রঙ করা অথবা কথা বলা কঠিন হয়ে পরে, কঠিন হয়ে পরে কোনো কিছু পড়া (লুসিড স্বপ্নে কোনো কিছু পড়া কার্যত অসম্ভব)। একই ঘুমে ভিতরেই স্বপ্নে মিথ্যা জাগরণ বারবার হতে পারে। কর্তা হয়তো ঘুমাতে ঘুমাতেই স্বপ্ন দেখছে যে, সে জেগেছে, প্রাতঃরাশ করছে, মুখ ধৌত করছে, নিয়মিত কাজ করতে করতেই আবার বিছানা থেকে ঘুম ভেঙে জেগে উঠলো (বাস্তবে তখনো ঘুমাচ্ছে)। পুনরায় সে প্রাতঃরাশ সহ দৈনন্দিন কাজ শুরু করলো। এটাকেই স্বপ্নের মধ্যে মিথ্যা জাগরণের পুনরাবৃত্ত বলে। বার্ট্রান্ড রাসেল দাবী করেছেন, তিনি সাধারণ সংজ্ঞাহীন অবস্থায় এরকম মিথ্যা জাগরণের ঘটনা প্রায় একশতের মত অনুভব করেছেন। Green, C. (1968). Lucid Dreams. London: Hamish Hamilton. Barrett, Deirdre. Flying dreams, false awakenings, and lucidity: An empirical study of their relationship. Dreaming: Journal of the Association for the Study of Dreams. Vol 1(2) p. 129–134, Jun 1991. see Green, C., and McCreery, C. (1994). People may also experience blindness. Lucid Dreaming: the Paradox of Consciousness During Sleep. London: Routledge, Ch. 10, for a discussion of this topic Russell, B. (1948). Human Knowledge: Its Scope and Limits. London: Allen and Unwin. টেমপ্লেট:Dreaming
বাংলাভাষী অঞ্চলে ব্যবহৃত মসলার তালিকা

এই ভুক্তিতে বাংলাভাষী অঞ্চলে ব্যবহৃত মসলার তালিকা দেওয়া হয়েছে। বাংলাভাষী অঞ্চল বলতে বাংলাদেশ ও ভারতের পশ্চিমবঙ্গকে বুঝানো হয়েছে। বাঙালি রন্ধনশৈলী বাংলাদেশে প্রচলিত মসলার তালিকা
প্রোটন-প্রোটন চক্র

সূর্যসম ভরবিশিষ্ট তারাদের ক্ষেত্রে যে প্রক্রিয়ায় শক্তি উৎপন্ন হয়, তার নাম প্রোটন প্রোটন চক্র। H + 1 1 + H + 1 1 ⟶ D 1 2 + e + + ν {\displaystyle {\ce {^1_1H^+ + ^1_1H^+ -> ^2_1D + e^+ + \nu}}} D 1 2 + H + 1 1 ⟶ He 2 3 + γ {\displaystyle {\ce {^2_1D + ^1_1H^+ -> ^3_2He + \gamma}}} He 2 3 + He 2 3 ⟶ He 2 4 + H + 1 1 + H + 1 1 {\displaystyle {\ce {^3_2He + ^3_2He -> ^4_2He + ^1_1H^+ + ^1_1H^+}}} এখানে একটি মজার ব্যাপার ঘটে হাউড্রোজেনের ভর ১.০০৭৯৭ একক, ফলে চারটি হাইড্রোজেনের মোট ভর দাড়ায় ৪.০৩১৮৮ একক। অথচ, একটি হিলিয়ামের ভর ৪.০০২৬ একক। তাহরে বাকী ভর যায় কোথায়? এখানে আসন্ন ভর গ্রহণ না করে প্রকৃত ভর ধরা হয়েছে এবং গোলমালটা চোখে পড়েছে অতিরিক্ত এই ০.০২৯২৮ একক ভর সম্পূর্ণ শক্তিতে পরিণত হয় এবং শক্তির পরিমাণ আইনস্টাইনের বিখ্যাত ভর-শক্তি সমীকরণ Ε=mc^2 সমীকরণ দ্বারা নির্ণয় করা যায়। সূর্যের ক্ষেত্রে প্রতি সেকেন্ডে ৬৭ কোটি টন হাইড্রোজেন পুড়ে যায় এবং প্রতি সেকেন্ডে ৪০ লক্ষটন পদার্থ বিশুদ্ধ শক্তিতে পরিণত হচ্ছে।
কার্বন-নাইট্রোজেন-অক্সিজেন চক্র

সূর্যের চেয়ে বেশি ভরের তারাদের ক্ষেত্রে কেন্দ্রীণ মিথস্ক্রিয়া যে প্রক্রিয়ায় হয়, তাকে কার্বন-কার্বন চক্র বলে। কার্বন ১২+প্রোটন, নাইট্রোজেন ১২ + গামারশ্মি, কার্বন ১৩ + পজিট্রন + নিউট্রিনো, কার্বন ১৩ + প্রোটন, নাইট্রোজেন ১৪ + গামারশ্মি, নাইট্রোজন ১৪ + প্রোটন, অক্সিজেন ১৫ + পজিট্রন + নিউট্রিনো, নাইট্রোজেন ১৫ + পজিট্রন + নিউট্রিনো, নাইট্রোজেন ১৫ + প্রোটন, কার্বন ১২ + হিলিয়াম ৪.. এখানে, কার্বন, নাইট্রোজেন ও অক্সিজেন প্রভাবক হিসেবে কাজ করে। অর্থাৎ বিক্রিয়া চালানোর জন্য এরা অপরিহার্য, কিন্তু এরা নিজেরা বিক্রিয়ায় ব্যবহৃত হয় না। যেমন কার্বন চক্রে ১ম ধাপে৪ বিক্রিয়া শুরু করার জন্য কার্বনের কেন্ত্রীণ প্রয়োজন। আবার, শেষধাপে হিলিয়ামের সাথে এই কার্বন বেরিয়ে আসে। কাজেই মোটের উপর কার্বন পরমাণু বিক্রিয়ায় অংশ নেয় ঠিকই কিন্তু নিজেকে বিলিয়ে দেয় না। কার্বন চক্র, প্রোটন চক্রের তুলনায় জটিলতার কিন্তু মোটের উপর ৪টি প্রোটন উপর্যুক্ত নিউক্লিয়ার বিক্রিয়ায় একটি হিলিয়াম গঠিত হয়। কাজেই নক্ষত্রের মক্তির জন্য যে ফিউশন বিক্রিয়া প্রয়োজন তা দু’টি চক্রের সাহায্যে ধাপে ধাপে সম্পূন্ন করা যায়। নিম্নভর তারাদের জন্য প্রোটন চক্র কিন্তু ভারী তারাদের জন্য কার্বন চক্র।
১৯৭০ ফিফা বিশ্বকাপ

১৯৭০ ফিফা বিশ্বকাপ হচ্ছে বিশ্ব পুরুষ ফুটবল প্রতিযোগিতার নবম সংস্করণ। ৩১ মে থেকে ২১ জুন পর্যন্ত এটি মেক্সিকো-তে আয়োজিত হয় এবং এটি উত্তর আমেরিকা মহাদেশে অনুষ্ঠিত প্রথম বিশ্বকাপ এবং ইউরোপ ও দক্ষিণ আমেরিকার বাইরে অনুষ্ঠিত প্রথম বিশ্বকাপ। ১৯৬৮ সালের মে থেকে বাছাইপর্ব শুরু হয়েছিল। বাছাইপর্ব থেকে ১৪টি দল এবং আয়োজক মেক্সিকো ও তৎকালীন শিরোপা বিজয়ী ইংল্যান্ডকে নিয়ে মোট ১৬টি দল চূড়ান্ত আসরে প্রতিযোগিতা করে। এই আসরে এল সালভেদর, ইসরায়েল ও মরক্কো তাদের প্রথমবারের মত বিশ্বকাপে অংশগ্রহণ করে। ব্রাজিল এই আসরে শিরোপা অর্জন করে, তারা তৎকালীন দুইবারের শিরোপাধারী ইতালিকে মেক্সিকো সিটিতে অনুষ্ঠিত ফাইনাল খেলায় ৪-১ গোলে পরাজিত করে। ফলে তারা তৃতীয়বারের মতো বিশ্ব চ্যাম্পিয়ন হয় ও স্থায়ীভাবে জুলে রিমে ট্রফির মালিক হয় এবং ১৯৭৪ সালে নতুন ট্রফির উদ্বোধন করা হয়। বিজয়ী দলের অধিনায়ক কার্লোস আলবার্তো এবং অন্যান্য খেলোয়াড় তথা পেলে, গারসন, জর্জিনহো, রিভেলিনো, ও তোসতাওকে প্রায়ই বিশ্বকাপের সর্বকালের সেরা দল হিসেবে অভিহিত করা হয়। তারা চূড়ান্ত পর্বের ছয়টি খেলা এবং কোয়ালিফাইং পর্বের সবকয়টি খেলা জয়লাভ করে। "The Story of the 1970 World Cup"। BBC। ১২ মে ২০১০।  "Brazil's 1970 winning team voted best of all time"। Reuters। ৯ জুলাই ২০০৭। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ জুন ২০১৯।  "The Boys from Brazil: On the trail of football's dream team"। The Independent। ১০ এপ্রিল ২০১০।  "The 10 Greatest Football teams of all time"। Daily Mail। ১ মে ২০০৯।  "Netherlands' perfect winning streak can match historic feat of Brazil 1970"। Goal.com। ৭ জুলাই ২০১০। ৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৩।